ไปผ่าฝีที่รพ.มาครับ และได้ยา Mefenamic 500 mg และ Dicloxacilin 500 mg มาทาน ปรากฎว่า มีอาการบวมที่หน้า และแสบร้อนกลางอก ไม่ทราบว่า เกิดจากการแพ้ยาตัวไหนครับ
สวัสดีค่ะ อาการหน้าบวมที่เกิดขึ้นนั้น คงต้องดูว่าบวมตรงบริเวณใดบ้าง ถ้าบวมจากยา ส่วนใหญ่มักจะบวมตามเยื่อบุเช่นตามริมฝีปาก ตา หรืออาจมีผื่นแพ้ยาขึ้นตามตัวได้ส่วนอาการแสบร้อนกลางอกนั้น อาจจะเป็นผลข้างเคียงของยากลุ่มต้านการอักเสบที่ไม่ใช่สเตียรอยด์เช่น mefenamic acid ที่กล่าวมา ซึ่งอาจทำให้มีการหลั่งกรดมากผิดปกติ หรือมีเลือดออกผิดปกติในทางเดินอาหาร หรือเป็นกรดไหลย้อนที่กำเริบขึ้นมาได้หากมีอาการบวมที่หน้ามาก บวมในปากและลำคอ ตาบวม ควรหยุดยาและรีบไปพบแพทย์เพื่อตรวจดูว่าเป็นการแพ้ยาแบบรุนแรงหรือไม่ อาการแสบร้อนกลางอกถ้าเกิดจากตัวยาจริง และยังมีความจำเป็นต้องใช้ยา อาจให้ยาลดกรดร่วมไปด้วย หรือทำการเปลี่ยนกลุ่มยาแก้ปวดหรือยาแก้อักเสบแทนก็ได้เช่นกัน ควรให้แพทย์ที่ดูแลช่วยดูให้อีกครั้งค่ะ